*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Φεβρουαρίου 1989
για τη βελτίωση της αποτελεσματικότητας των γεωργικών διαρθρώσεων του Ηνωμένου Βασιλείου, σύμφωνα με τον κανονισμό (ΕΟΚ) αριθ. 797/85 του Συμβουλίου
(89/182/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,
τον κανονισμό (ΕΟΚ) αριθ. 1272/88 της Επιτροπής της 29ης Απριλίου 1988 περί καθορισμού των λεπτομερειών εφαρμογής του καθεστώτως ενισχύσεων που αποσκοπούν στην ενθάρρυνση της προσωρινής παύσης της καλλιέργειας των αρόσιμων γαιών (3),
Εκτιμώντας:
ότι η κυβέρνηση του Ηνωμένου Βασιλείου ανακοίνωσε στις 12 Οκτωβρίου 1988, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 τις εξής διατάξεις:
- the set-aside Regulation 1988 (Statutory Instruments 198 No 1352),
- the set-aside Regulation (Northen Ireland) 1988 (Statutory Rules of Northen Ireland 1988 No 279)·
ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 του Συμβουλίου, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων πληρούνται οι όροι χρηματοδοτικής συμμετοχής της Κοινότητας·
ότι στον κατάλογο των καλλιεργειών που λαμβάνεται υπόψη για την προσωρινή παύση τη καλλιέργειας των αρόσιμων γαιών που αναφέρεται στο παράρτημα Ι σημείο Α, πρέπει να περιλαμβάνονται όλες οι καλλιέργειες που αναφέρονται σημείο Β, εξαιρέσει των καλλιεργειών των γεωμήλων, ώστε να τηρηθούν οι όροι του άρθρου 1α παράγραφος 2 του κανονισμού (ΕΟΚ) αριθ. 797/85 του Συμβουλίου και του άρθρου 2 του κανονισμού (ΕΟΚ) αριθ. 1272/88 της Επιτροπής·
ότι με την επιφύλαξη της προσαρμογής του καταλόγου των καλλιεργειών σε αρόσιμες γαίες που αναφέρονται στο παράρτημα Ι των αναφερομένων διατάξεων, οι ανωτέρω αναφερόμενες διατάξεις ανταποκρίνονται στους όρους και στους στόχους του τίτλου 01 του κανονισμού (ΕΟΚ) αριθ. 797/85 του Συμβουλίου· ότι είναι σύμφωνες με τον κανονισμό (ΕΟΚ) αριθ. 1272/88 της Επιτροπής·
ότι εντούτοις, λαμβάνοντας υπόψη το νέο χαρακτήρα του καθεστώτος προσωρινής παύσης της καλλιέργειας των γαιών, η Επιτροπή επιφυλάσσεται να επανελέγξει τις ανακοινωθείσες διατάξεις, κυρίως όσον αφορά το ποσό της ενισχύσεως, βάσει εκθέσεως για την εφαρμογή των διατάξεων αυτών που θα υποβληθεί από το Ηνωμένο Βασίλειο υνάμεις του άρθρου 29 του κανονισμού (ΕΟΚ) αριθ. 797/85 του Συμβουλίου και του άρθρου 16 παράγραφος 2 του κανονισμού (ΕΟΚ) αριθ. 1272/88 της Επιτροπής·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι διατάξεις που αναφέρονται στις «Statutory Instruments 1988 No 1352» και «Statutory Rules of Northen Ireland 1988 No 279» που ανακοινώθηκαν από την κυβέρνηση του Ηνωμένου Βασιλείου σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 του Συμβουλίου, πληρούν τους όρους για χρηματοδοτική συμμετοχή της Κοινότητας στην κοινή ενέργεια που αναφέρεται στον τίτλο 01 του εν λόγω κανονισμού με την επιφύλαξη να συμπεριλαμβάνονται στον κατάλογο των καλλιεργειών που λαμβάνονται υπόψη για το καθεστώς προσωρινής παύσης της καλλιέργειας των αρόσιμων γαιών που αναφέρονται στο παράρτημα Ι dLP C OEο Α, όλες οι καλλιέργειες που αναφέρονται στο σημείου Β εξαιρέσει των καλλιεργειών των γεωμήλων.
2. Η Επιτροπή επιφυλάσσεται να προβεί μέχρι τις 31 Δεκεμβρίου 1989, σε αναθεώρηση της αποφάσεως αυτής με ισχJύ από την ίδια ημερομηνία.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 28 Φεβρουαρίου 1989.